Zeci de oameni au fost salvați de salvamontiști după ce s-au accidentat pe munte. 8 dintre ei au ajuns la spital
A fost un sfârșit de săptămână plin pentru salvatorii montani din toată țara. Zeci de oameni le-au cerut ajutorul după ce s-au accidentat pe munte, cei mai mulți pe pârtiile de schi.
Au fost în total 33 de apeluri prin care oamenii au solicitat intervenția de urgență a salvamontiștilor, la nivelul întregii țări.
Cele mai multe au venit din Voineasa, județul Vâlcea, Alba, Brașov și Caras-Severin, Muntele Mic. Adică din zonele în care încă se schiază.
28 de persoane au fost salvate, iar 8 dintre ele au ajuns la spital, în urma unor accidentări la schi în care au suferit răni pe pârtie.
Salvatorii montani atrag încă o dată atenția că în perioada aceasta zăpada este moale și riscul de accidente este foarte mare. În plus, vă recomandă să vă echipați corespunzător dacă vreți să mergeți în drumeție pentru ca în zonele înalte pe trasee încă este gheață, chiar dacă în orașe au ieșit ghioceii.